Kultura Maribor

Karmina Šilec: DATA VRT
2025-11-27 19:00 - 21:00 (Europe/Paris) | Maribor center / Kulturna četrt Minoriti
Glasbeno scenski dogodek
etnobotanični zvočni dogodek Polifonični vrtinec hibridni vizualni prizor Pharmakeia konceptualna instalacija Rekompozicija O rastlinah skorajda ne govorimo in njihova poimenovanja nam uhajajo. A se jih ta naša malomarnost ne dotakne. Do človeškega sveta, civilizacij, zaporedja dogodkov skozi stoletja so ravnodušne.
Zdijo se odsotne, izgubljene v svojih monotonih kemičnih sanjah. Vrtovi so prostori za nove začetke, ohranjanje starih tradicij in ponovno ustvarjanje podob.
V projekt DATA VRT vstopamo preko glasbe, generirane iz abortivnih rastlin.

Povezava do originalnega članka

Retrospektiva Vzhod Oriente / Zahod Occidente
2025-11-27 19:00 - 21:00 | v Intimnem kinu GT22 na Glavnem trgu 22
V četrtek, 27. novembra prihaja aktualna evropska prestolnica kulture GO! 2025 na filmski obisk v Maribor, ki je ta naziv nosil leta 2012. Natančneje, v Intimnem kinu GT22 na Glavnem trgu 22 v Mariboru bo retrospektivo Vzhod/Zahod: Meja skozi film in zgodovino predstavljal goriški Kinoatelje. Pri dogodku, ki ga organizira Društvo za razvoj filmske kulture Maribor ob finančni podpori Mestne občine Maribor, s predavanjem v okviru projekta Kritiški popotnik sodeluje tudi Društvo slovenskih filmskih publicistov FIPRESCI.
Program:
19.00 Predstavitev kataloga Vzhod/Zahod – Meja skozi film in zgodovino
19.45 Projekcija filma Kje je železna zavesa? (Mako Sajko, 1961, 12 min)
20.00 Predavanje Majde Širca v okviru projekta Kritiški popotnik
21.00 Projekcija filma Meja (La frontiera, Franco Giraldi, 1996, 107 min)
Vstopnine ni.
Retrospektiva Vzhod/Zahod je del uradnega programa Evropske prestolnice kulture GO! 2025. Namen projekta je evropskemu občinstvu razkriti bogato kinematografsko dediščino čezmejnega prostora Slovenije in Italije. Filmografija tega bogatega prostora, ki raziskuje življenje ob slovensko-italijanski meji, izpodbija konvencionalno percepcijo meja kot zgolj ločnic in jih prikazuje kot živahne prostore tranzicije, izmenjave in povezovanja.
Filmska selekcija vključuje raznoliko paleto igranih filmov, dokumentarcev, animiranih del in filmskih obzornikov, ki odražajo večplastne izkušnje življenja v večkulturnih območjih, kjer ljudje različnih narodnosti sobivajo in bogatijo življenja drug drugega. Obenem se osredotoča na teme, ki odražajo tako zgodovinsko kot sodobno izkušnjo čezmejnega prostora, ter ponuja razmislek o temah, ki odmevajo v mnogih evropskih medkulturnih okoljih.
Retrospektivo Vzhod/Zahod, ki bo v letu 2025 potovala po evropskih mestih, bodo obogatile dodatne razprave in predstavitve zgodovinarjev, sociologov, filmskih teoretikov in filmskih ustvarjalcev. Ti vpogledi bodo poudarili izkušnje skupnosti in posameznikov ter osvetlili, kako prepoznati in izkoristiti prednosti večkulturnih regij.
Več o retrospektivi: https://www.bordercinema.eu/sl/retrospektiva/
Kje je železna zavesa?
Mako Sajko, Slovenija (Jugoslavija), 1961, 12 min
Kratki dokumentarni film se osredotoča na življenje ob jugoslovansko-italijanski meji v šestdesetih letih dvajsetega stoletja. Na hudomušen način opisuje vsakdanjik in sosedske odnose v obmejnem prostoru, kjer med državama skoraj nemoteno poteka blagovna menjava. Film razbija mite o neprodušni meji med tedanjim “vzhodnim in zahodnim blokom” in preroško napoveduje konec strogo varovane meje.
“Snemal sem zadeve, za katere sem dobro vedel, da še zdaleč niso fotogenične, ampak lahko nosijo koristno sporočilo. S filmi sem pripovedoval o zadevah, ki jih lahko izboljšamo. To je vloga dokumentarnega filma.” – Mako Sajko
Meja (La frontiera)
Franco Giraldi, Italija, 1996, 107 min
Gre za vzporedno zgodbo dveh mladih Dalmatincev: habsburški častnik Emidio Orlich v zimi 1916 dezertira, da bi se skupaj z Italijani boril proti Avstriji; poleti 1941 pa se poročnik italijanske vojske Franco Velich vrne na svoj rojstni otok, ki je istočasno tudi rojstni kraj Emidia. Tja se vrne kot italijanski častnik, ki okreva po bitkah v Severni Afriki. Otok, ki je spadal pod Jugoslavijo, je sedaj zasedla italijanska vojska in Franco to doživlja z nelagodjem. Med bivanjem na otoku pride v konflikt z Emidijevo mamo in nečakinjo, katere zgodbo mu je v prejšnji vojni pripovedoval Simeone, moder starec, ki na trenutno situacijo gleda odmaknjeno, a z le malo upanja. Film obravnava vprašanje identitete kot nekaj nasilno vsiljenega.
“Na meji se nihče ne rodi ’enoznačen’ … Če je pluralizem identitet z meje podvržen želji, da bi ga zreducirali na eno samo identiteto, lahko povzroči le konflikte, tragedije, pokole …” – Franco Giraldi
Kritiški popotnik
Namen projekta, ki nastaja s finančno podporo Slovenskega filmskega centra, je decentralizacija filmske krajine in še posebej filmske kritike. Filmski kritiki in kritičarke, ki zaradi filmske centralizacije pretežno delujemo in bivamo v prestolnici, smo se odločili, da zavežemo culo, vzamemo pot pod noge in filmsko kritiko ponesemo po kinih po Sloveniji ter se tako iz oči v oči v filmskih diskusijah srečamo s filmskimi ljubitelji in ljubiteljicami, ki nimajo privilegija centralne filmske ponudbe. Medtem ko filmska kritika izginja iz časopisnih snopičev, televizijskih zaslonov in radijskih valov, gotovo najbolje deluje v neposrednem, dvosmernem soočenju mnenj, v družabni situaciji filmskega pogovora, ki sledi skupnemu ogledu – kar je tudi eno izmed osnovnih poslanstev filmske umetnosti. Projekt je letos že gostoval v Mariboru in Idriji, v začetku decembra pa bo tudi v celjskemu kinu Mali Union.

Povezava do originalnega članka

Jazz 'ma mlade: Bernard Dobravec kolektiv
2025-11-27 19:00 - 22:00 | Maribor center / Kulturni inkubator, Koroška cesta 18
Četrti koncertni večer festivala Jazz ‘ma mlade 2025
V četrtek, 27. novembra 2025, se v Kulturni inkubator vrača festival Jazz ‘ma mlade 2025, ki ga organizira Mladinski kulturni center Maribor. Na četrtem koncertnem večeru v letu 2025 bo nastopila mlada zasedba Bernard Dobravec kolektiv, ki ga sestavlja mlada skupina dijakov jazz oddelka ljubljanskega konservatorija za glasbo in balet. Kolektiv zaznamujeta vpliv in prepletanje različnih žanrov, kar daje njihovim avtorskim delom specifičen zvok. Predstavljajo naslednjo generacijo tistih, ki se trudijo ohranjati kulturo pri življenju, saj se zavedajo pomena žive glasbe.
Tudi tokrat bo program festivala v celoti brezplačen, bo pa koncert izjemoma potekal v četrtek, 27. novembra 2025. V MKC Maribor se namreč pridružujemo dogajanju v sklopu Čarobnega Maribora, ki se s prižigom prazničnih luči začenja prav v četrtek, 27. novembra.
In takrat bomo ob 19. uri praznične luči prižgali tudi v Kulturnem inkubatorju, koncert Bernard Dobravec kolektiva bo sledil ob 20. uri.

Povezava do originalnega članka

Trio Vivere
2025-11-27 20:00 - 21:30 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja: Večer
Vabljeni na edinstven koncert TRIA VIVERE v Narodnem domu Maribor.
Matjaž Robavs, Aljaž Farasin in Rok Ferenčak so neprekosljivi operni pevci, ki vas bodo očarali s harmonijo akademskih moških glasov.
Na koncertu boste slišali priredbe brezčasnih uspešnic, kot so Dan ljubezni, Solinar, Piran, Julija, O sole mio, Granada in Nessun dorma, pa tudi avtorske pesmi, s katerimi ustvarjajo nove glasbene zgodbe. V ospredju bo vedno kakovost in iskren stik z občinstvom.
Ne zamudite čarobnega glasbenega doživetja.

Povezava do originalnega članka

KIBLIX 2025 | TERRANIGMA x BubblesFractals (BEAM TEAM)
2025-11-27 20:00 - 22:00 | Okolica / KIBLA PORTAL, Valvasorjeva 40, 2. nadstropje, Maribor
KIBLIX 2025 | Glasbeni cikel MIGAV: TERRANIGMA x BubblesFractals (BEAM TEAM)TERRANIGMA x BubblesFractals Live (BEAM TEAM) je avdiovizualni performans, ki združuje eksperimentalno plesno-elektronsko glasbo z živimi vizualizacijami. TERRANIGMA, uveljavljen ustvarjalec na sceni klubskega podzemlja, bo predstavil svoj live set, ki ga bo v živo spremljal VJ BubblesFractals. Ta bo v realnem času ustvarjal vizualizacije, ki se bodo odzivale na zvočne impulze sintetizirane in sekvencirane glasbe ter skupaj tvorile usklajeno avdiovizualno celoto. Sinhronizacija med zvokom in sliko bo omogočila poglobljeno doživljanje prepleta med obema umetniškima izrazoma.

Povezava do originalnega članka

Brezplačni koncerti na Trgu Leona Štuklja
2025-11-27 20:00 - 2025-12-31 00:00 | Maribor center / Trg Leona Štuklja
Čarobni advent v Mariboru bodo obogatili številni brezplačni koncerti na Trgu Leona Štuklja, ki bodo poskrbeli za nepozabno praznično vzdušje.

Četrtek, 27. november:
MAMBO KINGS
Petek, 28. november:
CELEBRITY STARS Ladies Tribute Show
Sobota, 29. november:
TIL ČEH & PETELINI
–
Četrtek, 4. december:
ŠOUROCK
Petek, 5. december:
SOKI & BOBNARJI
Sobota, 6. december:
JOKER OUT
–
Četrtek, 11. december:
UMEK
Petek, 12. december:
POLKAHOLIKI
Sobota, 13. december:
MIRAN RUDAN
–
Četrtek, 18. december:
NIPKE
Petek, 19. december:
DEJAN VUNJAK & BRENDIJEVE BARABE
Sobota, 20. december:
PANTALOONS
–
Četrtek, 25. december:
NATALIJA VERBOTEN
Petek, 26. december:
ALO!STARI
Sobota, 27. december:
REDHEDII & ESTORA
–
Ponedeljek, 29. december:
DENIS & DENIS
Torek, 30. december:
ŠTUK 40 LET
Sreda, 31. december:
DOMEN KUMER & KARNEVAL

Povezava do originalnega članka

Joe Sanders & Paralells
2025-11-27 20:30 - 21:30 | Maribor center / Mali oder Narodnega doma
Za uvod poglejmo, kaj počno člani tega all-star kvarteta »paralelno«: saksofonist Logan Richardson igra v zasedbah Jasona Morana in Geralda Claytona. Saksofonist Seamus Blake igra v legendarni zasedbi Mingus Big Band, v letu 2022 pa je postal član skupine – nikogar drugega kot – Rogerja Watersa (basista skupine Pink Floyd) na njegovi odmevni tuneji This is not a drill! Bobnar Kendrick Scott je igral s Patom Metheneyem, Joejem Lovanom, z najbolj imenitnimi jazzovskimi pevkami našega časa Dianne Reeves, Lizz Wright in Gretchen Parlato; sočasno pa je član kvarteta Charlesa Lloyda, ene najbolj impozantnih osebnosti v zgodovini jazza nasploh.
In ko ti prekaljeni mački združijo moči še z vodjo zasedbe, basistom Joejem Sandersom, se obeta koncert, ki predstavlja smetano aktualne jazzovske ponudbe!
Skupina Parallels odraža Sandersovo izjemno sposobnost krmarjenja med vlogo basista, skladatelja in vodjo zasedbe. Joe o svojem ustvarjanju pravi: »Moja vloga basista, skladatelja in vodje skupine se spreminja z vsako minuto; bodisi ko zagotavljam in vzdržujem groove, se povezujem s publiko ali igram solo bas brez spremljave. Moja želja in cilj sta, da bi poslušalci nastop zapustili z občutkom, da so jih močni zvoki in vibracije privzdignili.«
Joe Sanders je rojen v Milwaukeeju in že vrsto let živi v Marseillu. Je eden redkih dobitnikov prestižne štipendije Brubeckovega inštituta v Kaliforniji, kjer je študiral pod mentorstvom basista Christiana McBrida. Dodatno se je izobraževal tudi na Inštitutu za jazz Thelonious Monk, pod mentorstvom Terencea Blancharda, Johna Claytona in Boba Hursta. Razgibano kariero si je zgradil v zasedbah Wayna Shorterja, Herbieja Hancocka, Roya Hargrovea, Justina Browna, Geralda Claytona, Charlesa Lloyda in Joshue Redmana – večkrat pa ga slišimo tudi v zasedbah slovenskega njujorčana Jureta Pukla.
Če bi v Mariboru na ulicah imeli še oboroženo nacionalno gardo, bi človek – ob takšni sijajni zasedbi – zlahka pomislil, da je pravkar stopil iz kakšnega legendarnega ameriškega jazz kluba!
Cena vstopnice: 10 € (8 € za študente ob predložitvi študentske izkaznice v Informacijski pisarni ND v času uradnih ur)

Povezava do originalnega članka

Buba 2+
2025-11-28 17:00, 2025-11-29 10:00 | Mala dvorana
Buba 2+

Andreja Peklar / 35 min

Uprizoritev Buba je nastala po istoimenski slikanici večkrat nagrajene avtorice Andreje Peklar, v kateri nas popelje na pot radovednega odkrivanja.
Ko Buba prejme pismo, se odpravi na pot, na kateri spoznava vznemirljive značilnosti sveta, katerega del postaja. Buba je univerzalna zgodba o naravi, katere del je tudi človek. In kot se buba razvije v metulja, tudi otrok odraste. A z odraslostjo se razvoj pri človeku ne zaključi, saj z življenjskimi izkušnjami naše intimne preobrazbe zmeraj znova vznikajo.
Buba je pripoved o učenju in odraščanju, o raziskovanju sveta in o spoznavanju samega sebe …
*V predstavi je uporabljena pesem Biba, buba, baja Mire Voglar.
Predstava je primerna tudi za prvo triado OŠ

Nakup kart

Povezava do originalnega članka

BABICE NA RAZPOTJU ZGODOVINE: Predstavitev knjige dr. Irene Rožman Pišek
2025-11-28 17:00 | Maribor center / UKM, Gospejna ulica 10, Maribor
V tokratnih Zasedanjih s knjigami vas vabimo na predstavitev knjige Babice na razpotju zgodovine: Lik terenske babice od leta 1945 do poznih šestdesetih let.V monografiji Babice na razpotju zgodovine: Lik terenske babice od leta 1945 do poznih šestdesetih let avtorica, etnologinja dr. Irene Rožman Pišek obravnava kulturne in družbene okoliščine babištva na Slovenskem v obdobju po drugi svetovni vojni.
Z avtorico se bosta pogovarjali urednica knjige dr. Ana Svetel in dr. Jerneja Ferlež. Dogodek bo popestril nastop pevskega zbora La Vita Društva medicinskih sester babic in zdravstvenih tehnikov Maribor.
PREDDOGODEK: Predstavitev simulacije poroda
15.00, Medicinska fakulteta Maribor, Taborska ulica 8
Pred predstavitvijo knjige vas v sodelovanju z Medicinsko fakulteto Univerze v Mariboru vabimo na predstavitev simulacije poroda, ki ga v procesu izobraževanja prakticirajo študenti mariborske Medicinske fakultete.
Zberemo se v avli Medicinske fakultete. Veseli bomo vašega obiska!

Povezava do originalnega članka

Rajzefirbčni sprehod: RAZSVETLJENI SPREHOD
2025-11-28 17:00 - 2025-11-29 00:00 | Čarobne delavnice
Podajte se z nami na sprehod skozi praznično razsvetljeni Maribor in spomine na čas, ko to še ni bil.Električni tok je ena izmed najbolj vsakdanjih stvari današnjega časa, osvetljeni domovi in ulice, ki se v prazničnih časih še bolj zableščijo. Šele ko ga zmanjka pravzaprav opazimo, kako pomemben je in da brez elektrike ne znamo več živeti.
Kako pa je bilo, ko ulice še niso bile tako razsvetljene, ko so se prižigale šele prve žarnice in je bila elektrika nekaj povsem novega?
Vse to in še več na sprehodu skozi praznično razsvetljeni Maribor in spominih, kako je bilo takrat, ko še to ni bil.
▪︎ Termini: 𝗣𝗲𝘁𝗲𝗸, 𝟮𝟴. 𝟭𝟭. 𝗶𝗻 𝘀𝗼𝗯𝗼𝘁𝗮, 𝟮𝟵. 𝟭𝟭. 𝟮𝟬𝟮𝟱 𝗼𝗯 𝟭𝟳.𝟬𝟬
▪︎ Trajanje: 𝟭 𝘂𝗿𝗮
▪︎ Začetna točka: 𝗽𝗿𝗲𝗱 𝗥𝗮𝗷𝘇𝗲𝗳𝗶𝗯𝗿𝗼𝗺 (𝗨𝗹𝗶𝗰𝗮 Š𝗸𝗼𝗳𝗮 𝗠𝗮𝗸𝘀𝗶𝗺𝗶𝗹𝗶𝗷𝗮𝗻𝗮 𝗗𝗿ž𝗲č𝗻𝗶𝗸𝗮 𝟮, 𝗠𝗮𝗿𝗶𝗯𝗼𝗿)
▪︎ Sprehajalec: 𝗩𝗶𝗱 𝗞𝗺𝗲𝘁𝗶č
𝗨𝗱𝗲𝗹𝗲ž𝗯𝗮 𝗻𝗮 𝘀𝗽𝗿𝗲𝗵𝗼𝗱𝘂 𝗷𝗲 𝗯𝗿𝗲𝘇𝗽𝗹𝗮č𝗻𝗮!
– – –
Razsvetljeni sprehod je del programa Čarobni Maribor 2025, ki ga organizira Zavod za turizem Maribor.

Povezava do originalnega članka

Čarobna delavnica: Igrajmo se z doma izdelano vrtavko
2025-11-28 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Dogodek je brezplačen – prinesite le dobro voljo in radovednost!

Povezava do originalnega članka

Čarobne delavnice
2025-11-28 18:00 - 2025-12-19 00:00 | Maribor center / pred Rajzefibrom (𝗨𝗹𝗶𝗰𝗮 Š𝗸𝗼𝗳𝗮 𝗠𝗮𝗸𝘀𝗶𝗺𝗶𝗹𝗶𝗷𝗮𝗻𝗮 𝗗𝗿ž𝗲č𝗻𝗶𝗸𝗮 𝟮, 𝗠𝗮𝗿𝗶𝗯𝗼𝗿)
Ustvarjajmo skupaj!
V prazničnem času vas vabimo, da se nam pridružite na nizu ustvarjalnih decembrskih delavnic za vse generacije.
28. november: Igrajmo se z doma izdelano vrtavko (Sinagoga Maribor)
3. december: Vesel božič in srečno novo leto – izdelava voščilnic (Pokrajinski muzej Maribor)
5. december: Ko risba zažari / ustvarjanje prostorske risbe z različnimi materiali in svetili (Umetnostna galerija Maribor)
10. december: Praznične lutke – izdelava drobne lutke – okraskov (LGM)
12. december: Ni vse zlato, kar se sveti – izdelava »zlatih« okraskov (ZVKDS OE Maribor)
17. december: Kreativarna: Izdelaj praznično »stop-motion« animacijo (MKC Maribor)
19. december: Dišijo praznične dobrote (MNOM)
Vse delavnice so brezplačne.
Povezava do originalnega članka

Vozlišče - skupinska razstava
2025-11-28 19:00 - 2026-01-08 21:00 | Maribor center / UGM Kabinet, Strossmayerjeva ulica 6
Razstava predstavlja novo produkcijo petih slovenskih umetnic in umetnikov mlajše generacije, ki delujejo na področjih prostorskih intervencij ter digitalnih razširitev, simulacij in drugih oblik virtualnosti.Razstava predstavlja novo produkcijo petih slovenskih umetnic in umetnikov mlajše generacije (Maks Bricelj, Samra Buljić, Vid Koprivšek, Matej Mihevc in Lara Žagar), ki delujejo na področjih prostorskih intervencij ter digitalnih razširitev, simulacij in drugih oblik virtualnosti. Umetnici in umetniki so zasnovali nova ali nadgradili že obstoječa umetniška dela – večmedijske skulpture, intervencije, instalacije in velikoformatne risbe na objektih, ki so jih razvili posebej za UGM Kabinet.

Povezava do originalnega članka

Rajzefirbčni sprehod: OBRTNIŠKI SPREHOD
2025-11-29 10:00 - 2025-11-30 00:00 | Maribor center / Židovski trg
Spoznajte Maribor na prav poseben način!Vse do prihoda Južne železnice je bil Maribor pretežno obrtniško mesto, šele v drugi polovici 19. stoletja so se pričeli pojavljati prvi industrijski obrati, ki so do druge svetovne vojne popolnoma spremenile značaj Maribora v industrijskega.
Obrtniki so bili nekoč organizirani v cehe, brez članstva v teh stanovskih organizacijah je bilo nemogoče dobiti obrtno dovoljenje, cehi pa so s svojimi strogimi in mestoma tudi nenavadnimi pravili uravnavali delo in življenje obrtnikov. Nekaj tega bomo spoznali na Obrtniškem sprehodu.
▪︎ 𝗦𝗽𝗿𝗲𝗵𝗮𝗷𝗮𝗹𝗲𝗰: Vid Kmetič (Društvo Hiša! – Rajzefiber)
▪︎ 𝗧𝗲𝗿𝗺𝗶𝗻: Sobota, 29. 11. 2025 in nedelja, 30. 11. 2025, ob 10.00
▪︎ 𝗭𝗯𝗶𝗿𝗻𝗼 𝗺𝗲𝘀𝘁𝗼: Židovski trg
❗ 𝗨𝗱𝗲𝗹𝗲ž𝗯𝗮 𝗻𝗮 𝘀𝗽𝗿𝗲𝗵𝗼𝗱𝘂 𝗷𝗲 𝗯𝗿𝗲𝘇𝗽𝗹𝗮č𝗻𝗮 ❗
– – –
Obrtniški sprehod je del programa Festivala rokodelcev 2025, ki ga organizira Zavod VIP MARS Maribor.

Povezava do originalnega članka

POP-UP in oblikovalnica unikatnih uhanov z E2RD galerijo
2025-11-29 11:00 - 13:00 | Maribor center / Najstarejša trta, Vojašniška ulica 8, Maribor
Pod mentorstvom Bojane Kovačič Zemljič, oblikovalke nakita E2RD, oblikujte svoje unikatne uhane in zažarite v veseli december.
Vabljeni na oblikovalnico unikatnih uhanov z E2RD galerijo. Delavnica bo potekala v sproščenem in igrivem vzdušju, kjer boste raziskovali, katere barve, oblike, velikosti in materiali vam najbolje pristajajo. Naučili se boste osnovnih tehnik oblikovanja nakita in dela z orodjem, svoj izdelek pa na koncu tudi profesionalno umestili in fotografirali.
Termin delavnic

od 11.00 do 13.00
od 16.00 do 18.00

Cena delavnice: 65 EUR
Cena vključuje:

udeležbo na delavnici,
strokovno mentorstvo pri oblikovanju nakita,
tri kozarce vin Ducal,
ves ustvarjalni material.

Po delavnici sledi praznično druženje vse do 20. ure, ko bomo ob ekoloških vinih Ducal nazdravili ustvarjalnosti in lepim decembrskim trenutkom.
Pop-up kotiček E2RD
Čez ves dan bo odprt pop-up kotiček E2RD – prostor iskrivih idej in drznih oblik, kjer se igrivost sreča z brezčasno eleganco. Na voljo bodo izbrani kosi nakita E2RD, ustvarjeni z mislijo na svobodo, individualnost in osebni slog, ki presega sezonske trende.
Dobrodošli, veselimo se ustvarjanja z vami!

Povezava do originalnega članka

CONA20EVENT2
2025-11-29 17:00 - 22:00 | Kulturni inkubator
GLASBA, VIZUALNA UMETNOST IN SKUPINSKE AKTIVNOSTI
CONA20EVENT2
Sobota, 21. november 2025 // ob 17.00 // Kulturni inkubator
V soboto, 29. novembra 2025, se v Kulturni inkubator vrača kolektiv Cona20, tokrat z dogodkom, ki bo prepletel glasbo, vizualno umetnost in skupinske aktivnosti. Začetek bo 17. uri v Kulturnem inkubatorju.
CONA20EVENT2 je nadaljevanje ustvarjalnega koncepta CONA20EVENT, ki v ospredje postavlja sodelovanje, povezovanje in kreativno izražanje mladih umetnikov ter občinstva. Dogodek združuje glasbo, vizualno umetnost in skupinske aktivnosti. Dogodek bo še bolj odprt in interaktiven — obiskovalci bodo soudeleženi v umetniškem procesu, saj dogodek temelji na skupnem ustvarjanju, poslušanju. Cilj je ponovno spodbuditi, povezati in omogočiti odprt prostor za mlade, kjer lahko za en dan pozabijo na svoje skrbi in se sprostijo v glasbeni umetnosti.
Čaka vas bogat glasbeni program s katerim se bomo dotaknili veliko glasbenih zvrsti, skupen canvas (platno), na katerem bo lahko pustil svoj umetniški pečat prav vsak obiskovalec in srečelov.
Nastopajoči: CeniBeni // YouthBurns // Matic Dakič // Tilen Knez // c2o // nektor3

Dogodek poteka v sodelovanju cone20 z MKC Maribor (Mladinski kulturni center Maribor) ter je del širšega programa spodbujanja mladinske kulture in ustvarjalnosti.

Povezava do originalnega članka

Moja vojna harmonika
2025-11-29 20:00 - 21:30 | Maribor center / Mali oder Narodnega doma
Kabaret je zasnovan po resnični zgodbi Matije Zorca, Štegerjevega deda, in se razprostira skozi petdeset najbolj nemirnih let 20. stoletja, prostorsko pa sega od Trsta skozi Ljubljano pa do Severnega morja in Slovenskih goric. Deideologizira ustaljene zgodovinske poglede in delitve ter z zgodbo posameznika in glasbe odpira vprašanje zgodovinske krivde in odgovornosti brez ustaljenih sodb.
Združuje elemente poezije, pripovedništva, performansa in glasbe z videom in zvočnimi učinki. Besedilo je napisano kot rimana pripoved; osrednji motiv je dedova črna harmonika, njegova rešiteljica skozi vihre zgodovine, vse, kar ostane od dilem in pretresov, ideologij in gonj minulih časov.
Trajanje: 60 min

Povezava do originalnega članka

Božična simfonija umetnosti
2025-11-30 17:00 - 20:00 | Kulturni inkubator
BOŽIČNA SIMFONIJA UMETNOSTI
Nedelja, 30. november 2025 // ob 17.00 // Kulturni inkubator

Povezava do originalnega članka

Pod kontrolo
2025-11-30 20:00 | Intimni oder GT22
IntimniOder.GT22
Kako daleč se hočemo gnati, da bi imeli stvari pod nadzorom? Kje je svoboda, veselje, sreča?
Piletič solo – Pod kontrolo.
Avtor in izvajalec: Luka Piletič
Produkcija: Via Negativa in Moment
Vstopnina: 8 € / 5 € za dijake, študente, samozaposlene in upokojence / 0 € za brezposelne in invalide.
Vstopnice so na voljo TUKAJ. Ali mail na rezervacije@moment.si. Rezervirano vstopnico prevzamete najpozneje 15 minut pred začetkom.
Več informacij o predstavi TUKAJ.

Povezava do originalnega članka

Vilinska DigiAkademija
2025-12-01 16:30 - 18:30 | Maribor center / Vilinska dvorana
Digitalni tečaj za otroke, 9+
Kako otrokom omogočiti varno uporabo digitalnih tehnologij in ponuditi priložnost, da postanejo njihovi ustvarjalci, ne le pasivni uporabniki? Odgovor ponuja DigiAkademija, celosten izobraževalni program za otroke, ki se osredotoča na razvijanje vseh najpomembnejših digitalnih veščin in kompetenc – od medijske pismenosti ter varne rabe umetne inteligence do spodbujanja kritičnega razmišljanja in prepoznavanja lažnih vsebin.

Povezava do originalnega članka

Pozni barok
2025-12-01 17:00 | PEKARNA MAGDALENSKE MREŽE
1. 12. 10. 2025 ob 17.00, Pekarna Magdalenske mreže
Predavanja iz umetnostne zgodovine: Novoveška arhitektura in umetnost

Pozni barok

V ponedeljek, 1. 12. 2025, ob 17.00 vabimo v prostore Pekarne Magdalenske mreže na šesto predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Pozni barok

Pozni barok je obdobje, ki ga zaznamujejo veličastne arhitekture tako v profani, kot tudi cerkveni arhitekturi. Do 1730-ih se je razvil v še bolj razkošen slog, imenovan rocaille ali rokoko, ki se je pojavil v Franciji in Srednji Evropi do sredine do konca 18. stoletja.

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

SobaZaGosteMaribor: Yara Abu Aataya »Qaher (قهر)«
2025-12-01 19:00 | OBRAT
1. 12. 2025 ob 19.00, OBRAT
SobaZaGosteMaribor: Yara Abu Aataya »Qaher (قهر)«
V ponedeljek, 1. 12. 2025 te ob 19.00 vabimo v OBRAT – prostor umetnosti in participacije na otvoritev razstave rezidenčne umetnice Yare Abu Aataya z naslovm Qaher (قهر).

Razstava bo v OBRATU na ogled vsak delavnik med 13.00 in 18.00 do 5. 12. 2025.

Qaher (قهر) je arabska beseda, ki pomeni več kot jeza; označuje počasi gorečo jezo, ki izhaja iz zatiranja in razčlovečenja in si jo pogosto deli celotna skupnost. Delo raziskuje izseljevanje, pripadnost in neločljivo vez med zemljo in identiteto. Razstava skozi osebno pripoved raziskuje to čustvo ne kot uničevalno silo, ampak kot vir moči: notranji ogenj, ki opozarja na krivico in spodbuja upor. Požgani nasadi in druge simbolične podobe prikličejo spomin na izgubo in vztrajno moč avtohtonih palestinskih skupnosti, ter nas opominjajo, da so zemlja, spomin in ogorčenje globoko prepleteni v boju za pravico.

YARA ABU AATAYA

je multidisciplinarna oblikovalka, rojena v Gazi in živeča v Pragi. Njeno delo se giblje med arhitekturo, grafičnim oblikovanjem, scenografijo in oblikovanjem stekla, ki ga oblikujejo močni temelji prostorskega razmišljanja in eksperimentiranja z materiali. Študirala je arhitekturo na UMPRUM (Akademija za umetnost, arhitekturo in oblikovanje v Pragi), kjer se je zanimala tudi za tipografijo, vezavo knjig in tiskarstvo.
Yara v svoji praksi ustvarja vizualne identitete, označevalne sisteme za stavbe, oblikovanje knjig in razstav ter svetuje pri strategijah družbenih medijev. Oblikovala je vizualne podobe za nagrajene publikacije in sodeluje na različnih področjih, kot so umetnost, arhitektura in elektronska glasbena scena. Poleg oblikovanja se Yara ukvarja tudi s pisanjem in družbeno angažiranimi umetniškimi praksami. Z besedili in umetniškimi intervencijami v javnem prostoru raziskuje teme identitete, moči in vidnosti. Njen aktivistični pristop pogosto povezuje osebno in politično ter oblikovanje uporablja kot orodje za pripovedovanje zgodb, upor in povezovanje.

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

Odkrij svoje interese in ideje
2025-12-02 10:00 - 13:00 | Maribor center / Izba
Kaj te v resnici veseli? Kakšne projekte si želiš ustvarjati? Na tej delavnici bomo skozi različne metode – od pogovorov, do ustvarjalnih in raziskovalnih vaj – iskali tvoje močne točke, zanimanja in potenciale. Delavnica te spodbuja k samorefleksiji in raziskovanju svojih idej ter te pripravi, da jih lahko razviješ naprej – v projekt, hobi ali prihodnjo poklicno pot.
Prijave in informacije: manja@marsmaribor.org
Brezplačna usposabljanja za udeležence stare od 13. do 29. leta.

Povezava do originalnega članka

Decembrske mini delavnice polstenja-mokro polstenje
2025-12-02 16:00 - 2025-12-16 16:20 | Maribor center / Slomškov trg7, 2000 Maribor (trgovina Soven)
Vsak torek bomo na delavnici predstavili, kaj polstenje sploh je, vam pokazali osnovne tehnike polstenja, ter skupaj ustvarili preproste izdelke iz slovenske ovčje volne.
Na delavnici bomo udeležencem najprej na kratko predstavili:
• kaj je polstenje,
• katere tehnike polstenja poznamo (mokro, suho, kombinirano),
• razlike med mokrim in suhim polstenjem ter kdaj katero tehniko uporabimo.
Po uvodnem delu bomo izvedli kratko praktično delavnico mokrega polstenja, kjer bodo udeleženci spoznali osnovni postopek in ustvarili preprost kos iz naravne slovenske ovčje volne. Kako izvedemo mokro polstenje Mokro polstenje je tradicionalna tehnika, pri kateri se volna poveže s pomočjo vode, mila in trenja. Topla voda odpre volnena vlakna, milnica zmanjša trenje, gibanje rok pa vlakna med seboj prepleta in stisne v čvrsto strukturo.
Datumi: 2.12,9.12. in 16.12.2025
Povezava do originalnega članka

Knjižnični cikel: V OBJEMU POLARNEGA SIJA
2025-12-02 17:00 - 18:30 | Maribor center / Vetrinjski dvor, Vetrinjska ulica 30
Potopisno predavanje
Barbara Popit je popotnica, slikarka in pisateljica. V predavanju bo predstavila svojo knjigo z naslovom Ples svetlobe, ki je nastala po vrnitvi s polarnim sijem obsijanega potovanja.
Tam daleč v skritih kotičkih severnih norveških fjordov je doživela objem polarnega sija, ki jo je s svojo energijo, plesom in barvami potegnil v drugi svet.

Povezava do originalnega članka

JUTRI, KI NIKOLI NE PRIDE: Odprtje razstave akademske slikarke Anke Krašna
2025-12-02 17:00 - 2026-01-31 17:00 | Maribor center / UKM, Gospejna ulica 10, Maribor
Kustosinja razstave je Marjeta Ciglenečki.
Anka Krašna je slikarka, ki svoja občutja izraža predvsem z barvo, naj gre za abstraktne, abstrahirane ali figuralne kompozicije. V zadnjem obdobju v njenem delu prevladuje figuralika. Pred leti je v intervjuju za revijo Likovne besede povedala, da bi napisala roman, če ne bi slikala. Ker je slikarka, romane naslika, pri tem pa si lahko dovoli, da s spremembami v zaporedju razstavljenih slik in njihovim menjavanjem svoj »roman« vsakič nekoliko drugače postavi pred gledalca. Anka zgodbe pripoveduje na velikih platnih in v obsežnih serijah.
Nekatere njene pripovedi imajo intimen značaj, druge opozarjajo na družbene razmere, na krivice in tragedije, ki jo pretresejo in čustveno zaznamujejo.
(Izsek iz besedila Marjete Ciglenečki)
Razstava bo na ogled do 31. januarja 2026.

Povezava do originalnega članka

PREDMETI VESELJA
2025-12-02 18:00 - 21:30 | Maribor center / Kino Partizan Maribor, Grajska ulica 5, 2000 Maribor
Odprtje gostujoče občasne razstave Pomurskega muzeja Murska Sobota v Kinu Partizan. Razstava skozi predmete iz muzejskih zbirk, osebne predmete in zgodbe posameznikov pripoveduje o veselju in odstira naš čustven odnos do snovnega sveta. Razstava je prejemnica Valvasorjevega nageljna leta 2025.

Povezava do originalnega članka

Simfonični orkester WDR
2025-12-02 19:30 - 21:30 | Maribor center / Dvorana Union
2. koncert Orkestrskega cikla 2025/2026
Andrew Manze, dirigent
Isabelle Faust, violina
Robert Schumann: Uvertura k Schillerjevi igri Nevesta iz Messine
Felix Mendelssohn-Bartholdy: Koncert za violino in orkester v e-molu, op. 64
***
Robert Schumann: Fantazija za violino in orkester v C-duru, op. 131
Franz Schubert: Simfonija št. 7 v h-molu, D 759, »Nedokončana«
Simfonični orkester Zahodnonemškega radia (WDR) s koncertnimi serijami v Filharmoniji v Kölnu in v partnerstvu z velikimi koncertnimi hišami in festivali v regiji, s prenosom koncertov po televiziji, radiu in po spletu v živo ter z rednimi gostovanji na najpomembnejših prizoriščih in festivalih po Evropi, Aziji in obeh Amerikah ter nenazadnje z večkrat nagrajenimi ploščami že več kot sedemdeset let velja za enega najpomembnejših nosilcev glasbenega življenja v Nemčiji. Sodi med najbolj prepoznavne nemške orkestre v svetovnem merilu. Orkester so kot glavni dirigenti vodili veliki Christoph von Dohnányi, Semjon Bičkov, Jukka-Pekka Saraste in nazadnje Cristian Măcelaru. S pomembnimi naročili novih del je orkester pisal glasbeno zgodovino. V Mariboru bodo glasbeniki nastopili z uglednim britanskim dirigentom Andrewom Manzom, ki prepričuje s širokim in poglobljenim poznavanjem simfoničnega repertoarja, izjemno sposobnostjo komunikacije tako z glasbeniki kot z občinstvom ter nenazadnje z energijo, s katero poživlja vsak svoj nastop.
Vrhunec večera bo nastop nemške zvezdniške violinistke Isabelle Faust, ki jo poznavalci opisujejo kot »naravnost popolno«. Občinstvo in strokovno kritiko očara s suverenimi interpretacijami, o čemer pričajo superlativne kritike in nabor najpomembnejših glasbenih nagrad. Prepriča njena neprekosljiva tehnika igranja, pri čemer se vsakemu delu približa s kar največjo zvestobo izvirniku, ki jo dopolnjuje s sodobno perspektivo. Z intenzivno igro in karizmatičnim žarom Isabelle Faust z vsako glasbo navduši najširše občinstvo. Na mariborskem koncertu bo za navdušenje poslušalstva poskrbel tudi sam spored, na katerem bodo pomembna velika in tudi manj znana dela vodilnih zahodnoevropskih skladateljev 19. stoletja.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka

Ta veseli dan kulture v Mariboru
2025-12-03 00:00 | Maribor center / Maribor
3. december, obletnica rojstva pesnika Franceta Prešerna, je že tradicionalno dan, ko se v Sloveniji odprejo vrata kulturnih ustanov in obiskovalcem ponujajo pester program brezplačnih dogodkov. Preživite nepozaben dan v družbi kulture!
SNG Maribor
Lokacija: Slovensko narodno gledališče Maribor
Program:

10.00 in 17.30 – Vodstvo po gledališču z igralcem Gorazdom Žilavcem
17.00 – Bralna uprizoritev Na klancu nekoč in danes
18.30 – Ogled vaje za 3. koncert cikla Carpe artem
19.30 – Opera Blühen (Razcvet)
20.00 – Gostujoča uprizoritev GDK Gavella Cyrano de Bergerac

Pokrajinski muzej Maribor in Muzej najstarejše trte na svetu
Lokacije: Grajska ulica, Lent
Program:

Brezplačni ogledi stalnih razstav
12.00 in 17.00 – Javno vodstvo po stalnih razstavah
17.00 – Večer Odprti mikrofon v Grajski kavarni (Lidija Gačnik Gombač in Borut Gombač)
18.00–19.30 – Družinska delavnica Vesel božič in srečno novo leto (Koroška cesta 8)

Muzej narodne osvoboditve Maribor
Lokacija: Ulica heroja Tomšiča 5
Čas: 8.00–17.00
Program:

Ogledi razstav, med drugim: Spomenik mariborski industriji, PST, Z uporom iz teme, Pohorska legenda, Karel Destovnik Kajuh
ECHO Maribor – predstavitev projekta in ogled razstave
13.00 – Javno vodstvo po razstavi Z uporom iz teme

Fotografiski muzej Maribor
Lokacija: Koroška 19
Čas: 9.00–15.00
Program:

Razstavi: Zbirka fotoaparatov Avgusta in Marie Bohanec ter Po ruševinah SVOBODA

Trafika – Muzej za enega
Lokacija: Trg revolucije (pri Starem mostu)
Čas: 10.00–14.00
Program:

Ogled najmanjšega muzeja z izjemno vsebino

Sinagoga Maribor
Lokacija: Židovska četrt
Čas: 10.00–18.00
Program:

Razstava o judovskih jezikih (pripravljena v sodelovanju z Narodno knjižnico Izraela)
Vstop prost; v sklopu Kulturne četrti Židovska priporočamo obisk tudi drugih ustanov

Umetnostna galerija Maribor (UGM)
Lokacija: Strossmayerjeva ulica 6
Program:

Spekter. 70 let Zbirke UGM
Vozlišče v UGM Kabinetu
A B C … v UGM Šopu (Gal Šnajder in Hana Jelovšek)
17.00 – Predstavitev: Odkrivanje neobaročne poslikave v Veliki dvorani UGM z dr. Polono Vidmar

Pokrajinski arhiv Maribor
Lokacija: Glavni trg 7
Program:

10.00 in 17.00 – Ogled razstave Socialistični puntarji ter arhivskih prostorov
18.00 – Odprtje razstave Praznične voščilnice preteklosti v zunanjem razstavišču Atrium

Lutkovni muzej Maribor
Lokacija: Minoritska ulica
Čas: 16.00–18.00
Program:

Brezplačen obisk muzeja

Vabljeni, da 3. decembra praznujete Ta veseli dan kulture v Mariboru ter odkrijete bogato kulturno dogajanje mesta!

Povezava do originalnega članka
